අදාළ කාන්තාව ඉන්දියාවේ සිට සිය දරුවන් දෙදෙනාද සමඟ මෙරටට පැමිණ සැඟව සිටියදී පුත්තලම - වෙප්පමඩුව ප්‍රදේශයේදී පෙරේදා සොයාගත්තා.එමෙන්ම ඇය සමඟ ධීවර යාත්‍රාවේ පැමිණි අනෙක් කාන්තාවද ඊයේ මීගමුව ප්‍රදේශයේ නිවසක සැගව සිටියදී පොලිස් භාරයට ගනු ලැබුවා.මේ අතර නාවික හමුදා මූලස්ථානය නිවේදනයක් නිකුත් කරමින් ධීවරයින්ගෙන් ඉල්ලා සිටියේ විදේශීය ධීවර යාත්‍රා හෝ නෞකා සමඟ මුහුදේ දී සබඳතා පැවැත්වීමෙන් වළකින ලෙසයි.පැය 24 පුරා ක්‍රියාත්මක වන පරිදි වයඹ දිග සහ උතුරු මුහුදේ ආරක්ෂාව තර කිරීම සඳහා වෙරළබඩ සහ ගැඹුරු මුහුදේ නාවික හමුදා යාත්‍රා මෙන්ම නෞකා මුර සංචාර වැඩි කිරීමට පියවර ගෙන තිබෙනවා.